section_heading: Sudačka karijera
paragraph_text: Sudio je na velikim športskim natjecanjima u paru sa sucem Matijom Gubicom i najbolji su svjetski sudački par. Sudio na svjetskim prvenstvima u rukometu u Hrvatskoj 2009., Španjolskoj 2013. i Kataru 2015. godine. Sudio je na Europskom prvenstvu u Hrvatskoj 2018., gdje su izborili čast suditi završnicu.<ref> Još veće priznanje dobio je na svjetskom prvenstvu 2019. u Danskoj i Njemačkoj, gdje je u paru sa svojim kolegom Matijom Gubicom dobio povjerenje suditi zahtjevnu poluzavršnicu između domaćina Danske i branitelja naslova Francuske i zatim i završnu utakmicu prvenstva. Sudio je i na finalu Svjetskog prvenstva za rukometašice 2011. u Brazilu između Norveške i Francuske, na europskim prvenstvima od 2014. do danas te na Olimpijskim igrama u Londonu 2012. godine. Sudio je dvaput završnicu Lige prvakinja. Gubica i Milošević jedini su svjetski sudački par koji je sudio na istom prvenstvu poluzavršnicu i završnicu, i to dvaput, na ženskom SP-u i na muškom SP-u.